OR งบปี 63 ดีเกินคาด! กำไรเฉียด 8.8 พันลบ. แนวโน้มธุรกิจ Non Oil-น้ำมันโต
OR ประกาศงบปี 63 ดีเกินคาด! กำไรเฉียด 8.8 พันลบ. แนวโน้มธุรกิจ Non Oil-น้ำมันโต
OR ประกาศงบปี 63 ดีเกินคาด! กำไรเฉียด 8.8 พันลบ. แนวโน้มธุรกิจ Non Oil-น้ำมันโต
17 ก.พ. 2564

บริษัท ปตท.น้ำมันและการค้าปลีก จำกัด (มหาชน) หรือ OR รายงานผลการดำเนินงานประจำปี 2563 สิ้นสุด 31 ธ.ค.2563 ดังนี้

โดยก่อนหน้านี้ นักวิเคราะห์บริษัทหลักทรัพย์ โนมูระ พัฒนสิน จำกัด (มหาชน) ระบุว่า แนวโน้มผลการดำเนินงานปี 2563 คาดว่าบริษัท ปตท.น้ำมันและการค้าปลีก จำกัด (มหาชน) หรือ OR จะมีกำไรสุทธิ 8,469 ล้านบาท ลดลง 22.27% จากปีก่อนอยู่ที่ 10,896 ล้านบาท ขณะที่คาดว่าจะมีรายได้ปี 2563 อยู่ที่ 4.3 แสนล้านบาท ลดลง 24.56% จากปีก่อนที่มีรายได้ 5.7 แสนล้านบาท
ทั้งนี้ยังคงแนะนำ “ซื้อ” เนื่องจากมีการเติบโตที่สูงกว่าค่าเฉลี่ยตลาดทั้งธุรกิจน้ำมันและธุรกิจที่ไม่ใช่น้ำมัน(Non-oil) ขณะที่ธุรกิจทั้งในและต่างประเทศอยู่ในช่วงการเติบโต อีกทั้งสภาพการแข่งขันเอื้อต่อกลยุทธ์การเติบโตของ OR นอกจากนี้คาดมีแรงหนุนการเติบโตจากธุรกิจในต่างประเทศ ที่การแย่งส่วนแบ่งตลาดเป็นเชิงรุกมากขึ้น และคาดว่ากำไรโตทุกปีในปี 2564-2566 เฉลี่ย 11%
สำหรับแนวโน้มธุรกิจน้ำมันรักษาการเติบโต (ปริมาณขาย) ที่สูงกว่าค่าเฉลี่ยตลาด และเป็นระดับการเติบโตที่ใกล้เคียงอดีตของตัวเองแม้จะฐานธุรกิจใหญ่เป็นเบอร์ 1 แล้วก็ตาม จากการแย่งส่วนแบ่งตลาดรายเล็กต่อเนื่องอาศัยจุดแข็งของ OR ทั้ง Branding, Supply chain, Business model ที่เน้นรูปแบบ DODO ขยายได้เร็วรับความเสี่ยงต่ำ และ economy of scale ส่งให้ยอดขายต่อปั๊มอยู่ในระดับสูงดึงดูดผู้ร่วมธุรกิจ ดังนั้นคาดว่าธุรกิจสถานีบริการของ OR ในปี 2564-2566 จะเติบโตเฉลี่ยสูงกว่าในอดีตปริมาณขายโต 6% เทียบกับช่วงปี 2561-2563 โตเฉลี่ย 2%
ขณะที่ธุรกิจ Non-Oil ตลาดมีแนวโน้มโตสูงเฉลี่ย 6-10% ในช่วงปี 2564-2566 (สูงกว่าตลาดน้ำมัน) โดยเฉพาะด้านร้านกาแฟ Amazon (สัดส่วนรายได้ 65% ของฝั่ง non-oil) ที่จับการเติบโตได้ทั้งในและนอกสถานีบริการ ส่งให้ปริมาณขายเพิ่มขึ้น 60% จาก 267 ล้านแก้วในปี 2563 มาที่ 424 ล้านแก้ว หรือเพิ่มขึ้น 17% รวมถึงด้านร้านค้าที่ CVS ขยายตามการเพิ่มสถานีบริการ (คาดรายได้โตเฉลี่ย 13%) ส่งให้ EBITDA contribution เพิ่มจาก 25% มาที่ 33% ของทั้งบริษัท การเติบโตของ EBITDA เฉลี่ย 24% ในช่วงปี 2564-2566
ส่วนธุรกิจในต่างประเทศ (ทั้ง Oil และ Non-Oil) ของ OR จะเติบโตในอัตราที่สูงกว่าธุรกิจในประเทศไทย เนื่องจากอยู่ในตลาดที่แนวโน้มการเติบโตของเศรษฐกิจ และความต้องการใช้น้ำมันสูงกว่าในประเทศ 3-4 เท่าตัว และมีโอกาสแย่งส่วนแบ่งตลาดได้เพิ่มขึ้น จากสภาพการแข่งขันที่ยังไม่สูงมากเท่าประเทศไทย
ดังนั้นคาดว่า OR จะมีกำไรปกติปี 2564-2566 โตเฉลี่ย 11% หรือจาก 8,955 ล้านบาทในปี 2563 มาอยู่ที่ 12,222 ล้านบาทในปี 2566 เติบโตต่อเนื่องทุกปี 12%, 15% และ 6% เมื่อเทียบกับปีก่อน ตามลำดับ ตามรายได้ที่เติบโตเป็นหลัก ซึ่งมาจากทั้งปริมาณขายของธุรกิจ Oil และรายได้ที่เพิ่มขึ้นของ Amazon รวมถึงการขยายตัวของธุรกิจในต่างประเทศ